’n Uitspraak in die konstitusionele hof oor politieke partyfinansiering kan die deur oopmaak vir onafhanklike kandidate om in provinsiale en nasionale verkiesings te staan.
Hoofregter Mogoeng Mogoeng het in sy uitspraak op 21 Junie die kieser se reg bevestig om ingelig te word oor wie politieke partye en onafhanklike wykskandidate finansier.
In sy uitspraak het hy egter ook ’n ander fundamentele reg van die burgers bevestig as dit by politieke keuses kom, soos in art. (19) van die Grondwet uiteengesit.
“Die reg om te staan vir ’n openbare amp is gekoppel aan die reg om te stem in verkiesings vir enige wetgewende liggaam wat grondwetlik gevestig is.”